ORDE do 6 de outubro de 2005 pola que se conceden axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci II durante o ano 2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/10/2005

Por orde da Consellería de Educación e Ordenación Universitaria do 27 de abril de 2005 (DOG do 9 de maio), convocáronse axudas económicas para alumnos e profesores de centros docentes que participen en proxectos de mobilidade transnacional no marco do programa europeo de formación profesional Leonardo da Vinci II durante o ano 2005.
Vista a proposta da comisión de selección prevista no artigo 5 da devandita orde,
RESOLVO:
Primeiro.-Conceder, con cargo ao concepto orzamentario 55.03.322T.481.0 da Dirección Xeral de Formación Profesional e Ensinanzas Especiais, as axudas que se relacionan no anexo I.
Segundo.-Denegar ou excluír, polas causas que se indican, as solicitudes que se relacionan no anexo II.
Terceiro.-De conformidade co artigo 7 as axudas serán aboadas da seguinte forma:
As axudas aboaranse unha vez rematada a actividade e logo da súa completa xustificación económica e entrega da memoria de actividades de acordo co establecido no artigo 15 do Decreto 287/2000, do 21 de novembro, achegando a documentación a que fai referencia o artigo 8, no prazo máximo dun mes contado a partir do remate das actividades. En todo caso, a xustificación e memoria deberá entregarse antes do 30 de novembro de 2005.
Cuarto.-Obrigas dos beneficiarios.
Son obrigas dos benefiarios as establecidas no artigo 78.4º do Decreto lexislativo 1/1999, do 7 de outubro, facendo especial fincapé nas seguintes:
a) Aceptar a axuda concedida. Neste sentido, se no prazo de quince días, contados a partir da recepción da comunicación pola que se notifica a concesión da axuda, os beneficiarios non aceptan esta, entenderase que renuncian á súa percepción.
b) Facilitar a información requirida pola Dirección Xeral de Formación Profesional e Ensinanzas Especiais.
c) Xustificar o correcto investimento das axudas recibidas, mediante a presentación da seguinte documentación:
1. Memoria.
Os alumnos e profesores beneficiarios enviarán unha memoria das actividades realizadas. A memoria enviarase a través do centro e deberá incluir os seguintes puntos:
a) Certificación do director do centro no que se faga constar a empresa ou centro de acollida e as datas exactas de duración da estadía, o nome e número do DNI dos alumnos e/ou dos profesores participantes, indicando neste caso se é coordinador ou participante na estadía.
b) Resumo do desenvolvemento da actividade realizada.
c) Obxectivos conseguidos.
d) Procedemento de avaliación utilizado, resultados obtidos e difusión que se realizou deles.
2. Xustificación de gastos efectuados.
-Certificación do Consello Escolar do centro aprobatoria das contas na que figure a cantidade achegada pola Agencia Leonardo da Vinci e a cantidade cofinanciada, xuntando nunha relación todos os gastos efectuados. As facturas orixinais dos referidos gastos arquivaranse no centro docente para a súa custodia e para a posta en disposición, se é o caso, dos órganos de control que teñan atribuídas as funcións de comprobación e control da aplicación deses fondos.
-Certificación de ter ou non ter subvención ou axuda para a mesma finalidade procedente de calquera outra administración ou ente público.
Quinto.-Contra esta resolución os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999, de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 6 de outubro de 2005.
Laura Sánchez Piñón
Conselleira de Educación e Ordenación
Universitaria
ANEXO I
Axudas concedidas:
Centro
Localidade
Concello
Título do proxecto
Axuda
concedida
Escola de Arte Mestre Mateo
Santiago de Compostela
Santiago de Compostela
Desing and New Technologies Europe 04
15.727,67 A
IES A Pinguela
Monforte de Lemos
Lugo
European Vocational Trining On
Information Technologies-Eurovotit
6.041,00 A
IES A Xunqueira
Pontevedra
Pontevedra
Euroelectrónica
2.863,00 A
Escola de Conservación e Resturación de Bens Culturais de Galicia
Pontevedra
Pontevedra
Leonardo e o Patrimonio Cultural
2.795,00 A
IES de Teis
Vigo
Pontevedra
Itc Traning
3.958,78 A
Total
31.385,45 A
ANEXO II
Axudas denegadas:
Centro
Localidade
Concello
Título do proxecto
Observacións
IES Luis Seoane
Pontevedra
Pontevedra
Inserción Laboral na Rede Europea. Coñecementos, Actitudes e Aptitudes
Realizarase no ano 2006